
R E F E R A T



privind infiintarea serviciului public de asistenta medicala scolara 


Având în vedere :


-O.U.G. nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, respectiv:
 “ART. 1
    Prezenta ordonanţă de urgenţă stabileşte cadrul legal privind transferul ansamblului de atribuţii şi competenţe ale Ministerului Sănătăţii Publice către autorităţile administraţiei publice locale concomitent cu asigurarea resurselor umane, materiale şi financiare necesare exercitării acestora.

    ART. 2
    (1) Ansamblul atribuţiilor şi competenţelor prevăzute la art. 1 sunt următoarele:

    a) asistenţa medicală comunitară;

    b) asistenţa medicală desfăşurată în unităţile de învăţământ;

    c) finanţarea cheltuielilor de personal aferente medicilor şi asistenţilor medicali, precum şi cheltuielile cu medicamente şi materiale sanitare din unităţile de asistenţă medico-socială;

    d) asistenţa medicală acordată în unele unităţi sanitare cu paturi;

    e) emiterea unor avize/autorizaţii.

    (2) Atribuţiile şi competenţele prevăzute la alin. (1) lit. a) şi b) se transferă consiliilor locale, iar cele prevăzute la alin. (1) lit. d) şi e) se transferă consiliilor locale sau judeţene, după caz.

    (3) Lista avizelor/autorizaţiilor prevăzute la alin. (1) lit. e) se aprobă prin ordin comun al ministrului sănătăţii publice şi al ministrului internelor şi reformei administrative.

    ART. 3
    (1) În vederea exercitării de către autorităţile administraţiei publice locale a atribuţiilor şi competenţelor prevăzute la art. 2, se vor asigura transferuri de la bugetul de stat către bugetele locale, prin bugetul Ministerului Sănătăţii Publice.

    (2) Ministerul Economiei şi Finanţelor este abilitat să introducă modificările corespunzătoare în structura bugetului de stat şi a bugetului Ministerului Sănătăţii Publice pe anul 2009.”

-H.G. nr.56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale;

-adresa nr.SC2009-009055/04.05.2009 a Direcţiei de Sănătate Publică Timiş către Primăria Municipiului Timişoara privind incheierea protocolului de preluare a pesonalului medical din cabinetele medicale scolare si a mediatorilor sanitari;

-adresa nr.SC2009-014994/03.07.2009 a Direcţiei de Sănătate Publică Timiş către Primăria Municipiului Timişoara care cuprinde Ordinul Ministrului Sănătăţii nr.820/30.06.2009 precum şi modelul protocolului de predare-preluare ce se propune a se încheia între Direcţia de Sănătate Publică Timiş şi autoritatea administraţiei publice locale în vederea transferului asistenţei medicale comunitare şi asistenţei medicale desfăşurate în unităţi de învăţământ si situatia personalului din centralizatoare, potrivit caruia exista : 






- 33 medici scolari;








- 33 medici dentisti;








- 92 asistenti medicali ;








- 2 mediatori sanitari;






         TOTAL : 160

- prevederile art. 1 si 3 din OUG nr. 162/2008 coroborat cu art. 8 si 11 din Normele de aplicare ale OUG nr. 162/2008. potrivit carora  fondurile  ce vor fi transferate de la bugetul de stat, in conformitate cu prevederile art. 1 si 3 din OUG nr. 162/2008 coroborat cu art. 8 si 11 din Normele de aplicare ale OUG nr. 162/2008.  

           - prevederile„ART. 12    (1) Asistenţa medicală şi de medicină dentară acordată preşcolarilor şi elevilor pe toată perioada în care se află în unităţile de învăţământ se asigură în cabinetele medicale şi de medicină dentară din grădiniţe şi şcoli.

    (2) Imobilele în care îşi desfăşoară activitatea cabinetele medicale şi de medicină dentară din grădiniţe şi şcoli, precum şi aparatura medicală din cadrul acestora se preiau de către autorităţile administraţiei publice locale, în condiţiile legii.

    (3) Acolo unde nu există cabinete medicale şi de medicină dentară în grădiniţe şi şcoli, asistenţa medicală prevăzută la alin. (1) se poate realiza prin medicii de familie şi medicii dentişti din localităţile respective sau din localităţile apropiate.

    ART. 13
    (1) Asistenţa medicală şi de medicină dentară din cabinetele medicale prevăzute la art. 12 se asigură de următoarele categorii profesionale: medici şi medici dentişti cu drept de liberă practică şi asistenţi medicali.

    (2) Categoriile profesionale prevăzute la alin. (1) sunt încadrate cu contract individual de muncă, în conformitate cu dispoziţiile legale în vigoare.

    (3) Medicii de familie, medicii dentişti şi asistenţii medicali care asigură asistenţa medicală şi de medicină dentară în unităţile de învăţământ, conform art. 12 alin. (3), pot fi încadraţi cu contract individual de muncă pe timp parţial, încheiat cu reprezentantul autorităţii locale unde îşi desfăşoară activitatea.”    
                                                                                                                                                                                                                                                                                                                                                                                                                                                                                               


Propunem: 

- înfiinţarea începând cu data de 01.08.2009 a unui serviciu public fara personalitate juridica, denumit „Serviciul Public de Asistenţă Medicală Scolara”, în subordinea Consiliului Local al Municipiului Timişoara, care să asigure managementul asistenţei medicale desfăşurată în cabinetele medicale şi de medicină dentară  din unităţile de învăţământ ; Înfiinţarea  serviciului public se va face prin preluarea prin transfer  de la Ministerul Sănătăţii a personalului şi bunurilor ce privesc asistenţa medicală desfăşurată în cabinetele medicale şi de medicină dentară din unităţile de învăţământ. Preluarea prin transfer se va efectua prin încheierea unui protocol între Direcţia de Sănătate Publică Timiş şi Primăria Municipiului Timişoara.
- suplimentarea cu 2 posturi pentru activitatea de  asistenta medicala comunitara, la Directia de Asistenta Sociala Comunitara Timişoara si încheierea contractelor individuale de munca cu mediatorii sanitari.
- încheierea contractelor individuale de munca cu personalul : medici, medici dentişti si asistenţi medicali.
- prezentarea in vederea aprobării Consiliului Local al Municipiului Timişoara a  Regulamentului de organizare si funcţionare a acestui serviciu , in termen de 60 de zile de la înfiinţarea serviciului public. 
Viceprimar

Adrian Orza


Şef Serviciu Resurse Umane  

